paragraph_text: U profesionalnom se nogometu produžetci igraju 30 minuta, podijeljeni u dva poluvremena po 15 minuta. Neka natjecanja ne koriste produžetke, npr. CONMEBOL nije nikad u svojoj povijesti koristio produžetke ni u jednom svom natjecanju (osim u Copa Libertadores, gdje se produžetci koriste samo u završnici). Po pravilu, ako su i produžetci završili neriješenim rezultatom, pristupa se izvođenju jedanaesteraca, slobodnih udaraca s 11 metara.